บาทเปิด 34.04/06 บาทต่อดอลล่าร์
เงินบาทเปิดตลาด 34.04/06 บาทต่อดอลล่าร์  รอผลเลือกตั้งอังกฤษอย่างเป็นทางการ-การประชุมเฟดสัปดาห์หน้า
9 มิ.ย. 2560

เงินบาทเปิดตลาด 34.04/06 บาทต่อดอลล่าร์  รอผลเลือกตั้งอังกฤษอย่างเป็นทางการ-การประชุมเฟดสัปดาห์หน้านักบริหารเงินจากธนาคารกรุงเทพ กล่าวว่า เงินบาทเปิดตลาดเช้านี้อยู่ที่ระดับ 34.04/06 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 34.03/05 บาท/ดอลลาร์ "เช้านี้บาทอ่อนค่าจากเย็นวานนี้เล็กน้อย ทรงตัวรอปัจจัยใหม่เข้ามา" นักบริหารเงิน กล่าวตลาดรอดูผลเลือกตั้งของอังกฤษในช่วงก่อนเที่ยงวันนี้ รวมถึงคำให้การของอดีตผู้อำนวยการเอฟบีไอที่จะมีผลต่อตำแหน่งประธานาธิบดีสหรัฐของโดนัลด์ ทรัมป์ และการประชุมของธนาคารกลางสหรัฐ (FED) เพื่อพิจารณาเรื่องการปรับขึ้นดอกเบี้ยในวันที่ 13-14 มิ.ย.60 นักบริหารเงิน ประเมินกรอบเงินบาทวันนี้ไว้ที่ 33.95-34.15 บาท/ดอลลาร์